Ōtsuchi, Iwate

ialah sebuah pekan yang terletak di Daerah Kamihei, Iwate, Jepun. Sejak tahun  1973, Universiti Tokyo mengendalikan sebuah makmal penyelidikan marin di Ōtsuchi yang dikenali sebagai Pusat Penyelidikan Pantai Antarabangsa yang diurus oleh Institut Penyelidikan Atmosfera dan Lautan.

Geografi

Perbandaran-perbandaran jiran 

 Miyako
 Tōno
 Kamaishi
 Yamada

Sejarah

Gempa bumi dan tsunami Tohoku 2011 
Pada 11 Mac 2011, pekan ini dimusnahkan oleh sebuah gempa bumi bermagnitud 9.0 dan tsunami. Tsunami itu membinasakan pelabuhan dan kawasan rendah, sementara kawasan tinggi pekan terselamat tetapi mengalami kemusnahan akibat gempa dan gempa susulan. Lebih kurang separuh kawasan pekan ditenggelami air tsunami. Tsunami itu juga membinasakan semua kecuali 30 daripada 650 buah bot perikanan dan menghancurkan industri pertanian laut pekan.

Ahli bomba pekan menutup 12 pintu air di tembok perintang tsunami pelabuhan itu secara manual, tetapi tembok itu tidak mampu menahan ombak gergasi itu. Lapan orang ahli bomba dilaporkan mati atau hilang. Setakat 31 Ogos 2011, 799 penduduk pekan ini disahkan mati, dan 608 lagi hilang, iaitu 10% daripada sejumlah 16,000 orang penduduk pekan.

Datuk Bandar pekan ketika itu, Koki Kato kali terakhir dilihat menghadiri mesyuarat keselamatan bersama para pegawai pekan pada hari Jumaat. Mayatnya dijumpai pada Sabtu, 19 Mac, iaitu lapan hari selepas bencana.

Pengangkutan

Kereta api 
Kesemua stesen di bawah telah ditutup akibat sebahagian landasan menerima kerosakan besar daripada bencana gempa bumi pada 2011. Kawasan landasan tersebut sedang dibaiki dan akan diserahkan kepada Sanriku Railway pada 2019.

 JR Timur – Laluan Yamada
 Namiitakaigan - Kirikiri - Ōtsuchi

Rujukan

Pautan luar 

 

Pekan di Wilayah Iwate
Bandar yang dimusnahkan oleh gempa bumi dan tsunami Tōhoku 2011